Toe hy en sy drie klasmaats (almal met verskillende velkleure) bymekaarkom vir ’n skooltaak, verduidelik oom Joshua vir hulle die weten­skaplike feite van hoe dit gekom het dat velkleur begin verander het.
Kobus Galloway, die skepper van Idees Vol Vrees, volg sy ’n Wolf in Skaapsklere op met nog ’n prenteboek waarin hy idiome op grappige wyse uitbeeld.
Op die dag voor sy Paarl toe moet vertrek vir die begin van haar hoërskooldae, word iets vrees­liks in ’n skeur in die berg gevind: ’n mummie. Dis dieselfde berg waar haar pa se sussie as kind verdwyn het.
In die koshuis raak sy onmiddellik met Siphokazi bevriend, en dis ook maar goed so, want met al die spookagtighede wat gebeur, het ’n mens ’n beste maat nodig. Veral as jy ’n fobie vir spinnekoppe het en iemand jou vrees uitbuit.
Jess oefen hom die hele lang vakansie in ’n koors in sodat hy die vinnigste seun kan wees wanneer die skool weer begin en hulle pouses resies hardloop. Nog iets wat in die vakansie gebeur, is nuwe mense trek op die plasie langsaan in. Hulle het net een kind, Leslie.
Dit is nie ’n goeie begin vir ’n vriendskap nie, maar die plaasseun en die nuwe intrekker van Washington wie se ouers volgens die ander mense beslis hippies is, vind diep aanklank by mekaar.
Die bekroonde boek wat in 1977 in Engels ver­skyn het, is ’n voorbeeld van hoe ’n mens vir die jeug skryf sonder om voor te gee jy is ’n koel grootmens. Koop dit vir jou kind, maar lees dit gerus eers self (en staal jou vir die einde).